נענע10 - לא מעניין כלב • 13.1.12 - סלבס
לא מעניין כלב • 13.1.12
עודכן 09:55 13/01/2012
הגשם הציף לכם את הבית? תתנחמו בהצצה מרגשת במיוחד לשלושת האייטמים שהביאו השבוע הכי מעט כניסות
הכל פיקציה. זה המסר של השבוע האחרון. זה גם מה שאמרנו לתחקירנית החדשה של נענע סלבס. אל תאמיני לכלום, בסוף אנשים רוצים רק ציצי. היא הסתכלה עלינו במבוכה. לא מבינה מה אנחנו רוצים מחייה. אחרי כמה ימים של עבודה בנענע סלבס היא הבינה את הרמז והתנדפה לעולם שכולו טוב.
כי היא הייתה אחראית על שלושת האייטמים שנמצאים באייטם הזה. חיה בבועה. חושבת שסדר היום הלא נכון הוא הנכון. ולכן שלושת האייטמים שלה הגיעו לאייטם הזה.
יאיר לפיד נפגש עם צלמי הפפראצי: הסקרים מנבאים לו 20 מנדטים. אצלנו בנענע סלבס הוא לא היה משיג אפילו מנדט אחד. איזו אכזבה. יאיר לפיד נפגש לראשונה עם צלמי פפראצי וכמעט דורס בטעות אחד מהם. אתם לא התעניינתם, אתם כבר התפקדתם למפלגה אחרת.
מה ישראלי בעיניכם? צילום: דף הפייסבוק של יאיר לפיד
יוסי מרשק ואפרת גוש מפרקים את החבילה: הזיווג הזה היה לא ברור בתחילת הדרך. ומתברר שגם בסופה. אנחנו בחרנו בכותרת " יוסי מרשק ואפרת גוש כנראה נפרדו, הם עדיין משעממים". בחרנו וידענו. הם פשוט לא מעניינים אף אחד. אפילו לא כלב. למעשה, די הופתענו לגלות שלא מדובר באייטם הכי פחות נצפה של השבוע. נו, לפעמים יש הפתעות בחיים.
משעממים למוות: הסיקוול צילום: סטודיו נענע10
מאיה קרבט חוגגת יום הולדת: להתראות עולם יקר, היה נחמד לחיות. זו אולי ההפתעה הגדולה של העשור. מאיה קרבט הייתה אגדת היח"צ של קשת. קרבט אחראית בעצמה לכמה קמפיינים מוצלחים ולהחדרת המותגים של זכיינית ערוץ 2 לכל בית בישראל. כעת היא פורשת מתפקידה וחוגגת יום הולדת. זה לא עניין אתכם בכלל. אף אחד לא רוצה להיות האייטם הכי חלש של השבוע. ואנחנו? אנחנו נכנסנו לתכנית להגנת עדים.
מקרבטת צילום: בוצ'צ'ו